Why Don’t You Love Me

Why Don’t You Love Me on yhdysvaltalaisen laulaja Beyoncén kappale hänen kolmannelta studioalbumilta "I Am... Sasha Fierce" (2008). Kappaleen on kirjoittanut Beyoncé, Solange Knowles, Angela Beyincé ja Bama Boyz sekä tuottanut Beyoncé ja Bama Boyz. ”Why Don’t You Love Me” on R&amp;B-kappale, jossa on diskon vivahteita retro-tyyliin. 
Kehitys ja tuotanto.
”Why Don’t You Love Me” -kappaleen kirjoittivat Beyoncé, Solange Knowles, Angela Beyincé ja tuotantotrio Bama Boyz, joka myös tuotti kappaleen Beyoncén kanssa. Kappaleen inspiraatio syntyi, kun trio vietti aikaa Lontoossa Beyoncén The Beyoncé Experience -kiertueen loppupuolella, jolloin hän markkinoi toista studioalbumiaan "B’Day" (2006). Kappaleen kirjoittaminen ja tuotanto alkoi Lontoossa ja saatiin päätökseen Yhdysvalloissa vuoden 2008 alussa. Bama Boyz kertoi, että kappaleen rakenne oli epätavallinen, mutta he olivat iloisia siitä, että se päätyi Beyoncén käsiin. He lähettivät kappaleen Solangelle, joka päätti, että kappaleen nimi on ”Why Don’t You Love Me”. Hän myös nauhoitti kappaleesta demoversion. Vuonna 2013 Solange kertoi, että hän kirjoitti kappaleen hänen siskolleen ja kappale syntyi helposti. 
Sävellys.
”Why Don’t You Love Me” poikkeaa Beyoncén edellisistä tanssipop-kappaleista, sillä se hyödyntää retro-tyyliä. Kappale on nopeatempoinen kappale, joka pohjautuu nykyaikaiseen R&amp;B:hen. Kappaleessa on elementtejä myös diskosta ja funkista. Se koostuu energisistä tribal-rytmeistä, rumpuloopista, funkahtavista rummuista, sekä bassolinjasta, joka suunniteltiin tekemään kappaleesta groovaava ja tanssittava. Sanoituksissa Beyoncé kyseenalaistaa kumppaniaan siitä, miksi tämä ei arvosta hänen loistokkuuttaan, vakuuttaen, että hän on paras asia jota kumppanille voisi tapahtua.
Julkaisu ja vastaanotto.
Alun perin kappale julkaistiin Walmartissa ja iTunes Storessa "I Am... Sasha Fierce" -albumin bonusraitana. Kappale julkaistiin myös albumin platinapainoksella ja digitaalisilla uusintapainoksilla, sekä "I Am... Sasha Fierce – The Bonus Tracks" -EP-levyllä kappaleiden ”Poison” ja ”Video Phone” -kappaleen remix-version kanssa, jossa vierailee yhdysvaltalaislaulaja Lady Gaga. ”Why Don’t You Love Me” julkaistiin promosinglenä 22. syyskuuta 2009. Saksassa kappale julkaistiin digitaalisesti 2. heinäkuuta 2010 ja samana päivänä kappaleen musiikkivideo julkaistiin erillisellä digitaalisella EP:llä.
MTV:n Chris Ryan kutsui ”Why Don’t You Love Me” -kappaletta ”disco-funk -kappaleeksi”. "The Village Voice" -lehden Maura Johnston kutsui kappaletta bonusraidaksi, jossa ”Beyoncé muistuttaa erästä miestä siitä, että hän on käytännössä paras asia maan päällä, ja että miehen päätös olla olematta hänen kanssaan on typerä”. Hän myös ylisti kappaletta kutsuen sitä yhdeksi Beyoncén parhaaksi. Saman lehden vuoden 2010 Pazz &amp; Jop -singelistalla ”Why Don’t You Love Me” oli sijalla 549.
Kaupallinen menestys.
Australiassa ”Why Don’t You Love Me” debytoi singlelistan sijalla 73 11. kesäkuuta 2010, ja putosi seuraavalla viikolla 91, sekä seuraavalla viikolla pudoten kokonaan listalta. Iso-Britannian singlelistalla kappale debytoi sijalla 71 ja oli parhaimmillaan listan sijalla 51. Se vietti listan 100 parhaan joukossa yhteensä kolme listaviikkoa.